AQSh Davlat departamenti Rossiyani Ukrainadagi voqealarga “yolg‘ondakam yondashish”da aybladi

AQSh Davlat departamenti rasmiy vakili Jen Psaki Qrimning Rossiyaga qo‘shilishi haqidagi hujjatli filmni Rossiyaning Ukrainadagi voqealar talqiniga “yolg‘ondakam yondashuvi”ning bir qismi deb atadi. Bu haqda Meduza xabar berdi. 9-mart kuni “Rossiya-1” telekanalida ushbu filmdan parcha ko‘rsatilgan edi.

Psaki so‘zlariga ko‘ra, Rossiya dastlab Qrimni qo‘shib olish istagida bo‘lgani haqidagi ayblovlarni rad etgan, biroq filmda aytilishicha, Rossiya prezidenti Vladimir Putin Qrimni “qaytarish” bo‘yicha ishlarni boshlashga 2014-yil fevral oyi oxirida buyruq bergan.
Psaki ta’kidlashicha, uning o‘zi “Qrim. Vatanga yo‘l” filmini ko‘rganicha yo‘q, uning fikrlari film haqidagi xabarlarga asoslangan.